钦定古今图书集成/历象汇编/庶征典/第111卷 > 管子 > 《八观》
## 钦定古今图书集成/历象汇编/庶征典/第111卷 > 管子 > 《八观》

粟行于三百里。

〈注〉赋重则粟贱，故人远行而粜之。或远人来籴也，

则国无一年之积粟行于四百里，则国无二年之积
粟；行于五百里，则众有饥色。其稼亡三之一者，命曰
《小凶》。

三分常稼而亡其一，时有凶灾故也，故谓“小凶。”

《小凶》“三年而大凶。”

《比》三年不熟，故曰“大凶” 也。

“大凶”，则众有大遗苞矣。

时既大凶，无复畜积，虽相赈济，但苞裹升斗，以相遗也。

什一之师，什三毋事，则稼亡三之一。

师，法也。什一而税，《周礼》之通。今乃什三而税，无事于旧稼，亡三之一也。师，师役也，谓兴师役一分，则相违者众而为三分，是十分中有三分无事农之人，而亡税三之一矣。

《稼亡》三之一而非有，故盖积也，则道有损瘠矣。

既已亡三之一，又无《故积》，则道之人有毁损羸瘠者也。

“《什一》之师，三年不解，非有馀食也，则民有鬻子”矣。

既师什一，三年而不解，此当有馀食，而不馀，则以遇岁凶故也。所以人有鬻子者，绩按：别本注：“什三之税，三年不解弛。” 若非蓄积有馀，不遇岁凶，则民必鬻子矣。若连师三年不解，比于小凶三年。